Referat af møde i menighedsrådet ved Jesu Hjerte Kirke 31.10. 2022 kl. 18.

Tilstede: Sp. Tomislav Cvetko, diak.Ole Lundsteen, Ulf M. Becker, Sr. Agnes Deprez, Maria Sundgaard Ertner, Jacob Hansen-Schwartz, Ivan Jajcévic, Ursula Ljungqvist, Maria G. Rasmussen

Fraværende: p. Tomaz Majcen, p. Ariel Baraquiel Bejo, Rasmus Kaare Frederiksen (fm.), Carsten Günther (nfm.)

Da formanden ikke var til stede blev Jacob Hansen-Schwartz valgt til ordstyrer og ledede mødet efter følgende

**Dagsorden:**

1. Godkendelse / supplering af dagsorden
2. Almen orientering v/ formanden
3. Almen orientering v/ sognepræsten
4. Forslag fra Klaus om julekoncert af Koncertforeningens Kor d. 19/12.
5. Kirkens økonomi for 1. halvår. *Status rundsendes*
6. Nyt om den kommende kirkeskattekampagne. Flere frivillige ’ambassadører’. Mails rundsendes.
7. Julefrokost for de ældre i menigheden
8. Tilrettelæggelse af julens messer
9. Nye mødedatoer
10. Adventskalender
11. Børnerum
12. Evt.

Sognepræsten indledte derefter mødet.

**Ad 1)** Dagsordenen blev godkendt, idet dog punkt 10) og 11) blev tilføjet.

**Ad 2)** Formandens beretning havde som væsentlige hovedpunkter kirkebelysning, anskaffelse af nye hynder, at Ursula Ljungqvist måtte melde forfald til undervisning af 1.kommunikanter, og at Sakramentskirken agtede at afholde adventsretræte i JHK’s lokaler. I forlængelse af beretningen konstaterede menighedsrådet, at der var samarbejdsproblemer, som forudsatte bearbejdning før rådsarbejdet ville kunne fortsætte.

**Ad 3)** Sognepræstens udsendte beretning havde som hovedpunkter den smukke fejring af St. Frans’ fest, at der kun var så få firmander, at man har måttet sende dem til Domkirkens undervisning, at det var lykkedes at finde 2 ny kateketer til undervisning af 1. kommunionsbørn og at de første fredage i måneden fejres Jesu allerhelligste Hjerte med hjælp fra p. Daniel Ebert på en mere højtidelig måde. Desuden havde en gruppe af menighedens medlemmer udtalt ønske om senere hverdagsmesser for at kunne nå dem efter arbejde. Derfor flyttes torsdagens messe fra kl. 17 til 19, begyndende torsdag 10.11, hvorefter følger tilbedelse ca. kl. 19:30. Desuden introduceres en messe kl. 9 lørdag morgen. Der er tilmeldt 17 børn til første-kommunionsundervisning; 9 i den danske og 8 i den italienske gruppe. Sognepræsten berørte også emnet ledelsesproblemer. I denne sammenhæng udtrykte rådet enstemmigt sin fulde tillid til sognepræstens arbejde og dispositioner.

**Ad 4)** Organistens forslag blev godkendt.

**Ad 5)** Økonomien ser fornuftig ud. Der kan forventes et positivt resultat. Man drøftede kort betaling af organistvikarer.

**Ad 6)** Sognepræsten opdateres løbende af bispekontoret og får tilsendt materiale derfra.

**Ad 7)** En kreds af damer er allerede i gang og tager sig af sagen.

**Ad 8)** Der fejres messer i juledagene som følger: lørdag 23.12. vil der være messe efter ekstraordinær ritus kl. 10, messe på dansk kl. 14, på italiensk kl. 16 og midnatsmesse på dansk kl.0:00. Juledag, søndag 25.12., følger det sædvanlige søndagsskema.

**Ad 9)** Der stiles efter et møde i december, hvor sognepræst og formand sammen finder en dato.

**Ad 10)** Ursula Ljungqvist fortalte at gruppe ved menigheden gerne ville sælge menigheden en meget dyr julekalender til foræring til børnene. Da menigheden allerede har en billigere sådan, sagde man nej tak til tilbuddet.

**Ad 11)** Maria Sundgaard Ertner fortalte, at arbejdet med børnerummet har stået stille i et stykke tid. Forældregruppen ville gerne overtage arbejdet og gøre det færdigt med flytbart udstyr. Dette blev bevilget.

**Ad 12)** Maria Giuditta Rasmussen genoptager sit arbejde med opsyn i køkkenet. Hun rengør også vievandskarrene.

Ordstyreren hævede mødet kl. 19:42